[{"text_idx": "#000001", "text": "Disgrifiad o\u2019r llun, Cafodd dyfodol yr uned famolaeth ei drafod mewn cyfarfod cyhoeddus nos Iau"}, {"text_idx": "#000002", "text": "Mae cyn-feddyg blaenllaw yn dweud y byddai'n \"wallgofrwydd llwyr\" symud meddygon arbenigol o'r uned famolaeth yn Ysbyty Gwynedd."}, {"text_idx": "#000003", "text": "Yn o\u0302l Peter Tivy-Jones, byddai'r newidiadau'n gwneud geni plentyn yn yr ysbyty \"yn fwy peryglus\"."}, {"text_idx": "#000004", "text": "Daw ei sylwadau wrth i adolygiad ystyried dyfodol tymor hir gwasanaethau mamolaeth ar draws y gogledd."}, {"text_idx": "#000005", "text": "Mae rhai'n ofni y gallai newidiadau olygu fod menywod yn gorfod teithio dros awr i roi genedigaeth yn Ysbyty Glan Clwyd."}, {"text_idx": "#000006", "text": "Roedd dros 50 mewn cyfarfod cyhoeddus i drafod y mater ym Mangor nos Iau."}, {"text_idx": "#000008", "text": "\"Gorau bo gyntaf y mae claf yn cyrraedd yr ysbyty, rhag ofn fod problem gyda'r enedigaeth,\" meddai."}, {"text_idx": "#000009", "text": "\"Allwn ni ddim dweud fod genedigaeth yn normal tan ei bod wedi gorffen. Os yw'r claf yn disgwyl am arbenigwr am amser hir, mae'n fwy peryglus.\""}, {"text_idx": "#000010", "text": "Ychwanegodd ei fod yn pryderu mwy am ddyfodol yr uned ym Mangor nac unedau eraill yn y gogledd, oherwydd y penderfyniad i leoli uned gofal dwys i fabanod yn Ysbyty Glan Clwyd."}, {"text_idx": "#000013", "text": "\"Rydym wedi gofyn i'r Coleg Brenhinol asesu faint o staff fydd ar gael yn y dyfodol,\" meddai."}, {"text_idx": "#000014", "text": "\"Os ydyn nhw'n dweud nad ydyn nhw'n credu y bydd y doctoriaid sy' dan hyfforddiant nawr ar gael i ni, wedyn yn amlwg mi fyddai rhaid i ni ystyried ail-drefnu'n gwasanaethau."}, {"text_idx": "#000015", "text": "\"Y peth pwysicaf i ni ydi bod ein gwasanaethau yn ddiogel ac yn gynaladwy, fel bod gwasanaethau yn gweithio'n iawn pan fo cleifion yn cyrraedd yr ysbyty.\""}, {"text_idx": "#000017", "text": "Gan gyfeiro at ei phrofiad o ofal yr uned, dywedodd: \"Heb y meddygon yma, buaswn i ddim yma, buasai fy mhlentyn ddim yma.\""}, {"text_idx": "#000019", "text": "\"Rydyn ni'n meddwl ei bod hi'n debygol y bydd y Coleg Brenhinol Obstetryddion a Gynecolegwyr yn argymell cael dwy uned dan ofal arbenigwyr, ac un dan ofal bydwragedd,\" meddai."}, {"text_idx": "#000020", "text": "\"Os yw'r uned obstetryddol a gynecolegol yn gadael yr ysbyty, gall gwasanaethau eraill fynd hefyd.\""}, {"text_idx": "#000021", "text": "'Peidiwch israddio unedau mamolaeth'29 Hydref 2015Pryderon am uned famolaeth Bangor24 Medi 2015Mamolaeth: 'Cau ar fyr rybudd'16 Awst 2015Betsi Cadwaladr: 100 niwrnod o newid?16 Medi 2015"}, {"text_idx": "#000023", "text": "Mamolaeth: 'Cau ar fyr rybudd'"}, {"text_idx": "#000024", "text": "Betsi Cadwaladr: 100 niwrnod o newid?"}, {"text_idx": "#000025", "text": "Prif StraeonCarchar am oes i ddyn am lofruddio dynes yn Y BermoPublished1 awr yn o\u0302lBachgen, 13, yn yr ysbyty wedi gwrthdrawiadPublished42 munud yn o\u0302lDiwedd y daith i deulu 2 Sisters wrth i'r ffatri gauPublished7 awr yn o\u0302l"}, {"text_idx": "#000026", "text": "Carchar am oes i ddyn am lofruddio dynes yn Y Bermo"}, {"text_idx": "#000027", "text": "Bachgen, 13, yn yr ysbyty wedi gwrthdrawiad"}, {"text_idx": "#000028", "text": "Diwedd y daith i deulu 2 Sisters wrth i'r ffatri gau"}, {"text_idx": "#000038", "text": "Cysylltwch a\u0302 niTabledi a ffonau symudolHefyd yn Gymraeg"}]